Iepirkuma LPP 2019/72
nolikuma 7.pielikums

VISPĀRĪGĀ VIENOŠANĀS Nr. LPP 2019/72
(Par biroja papīra piegādēm)

Liepājā,	          2019.gada __________	

_______________________________________, tās ___________________ personā, kurš rīkojas, pamatojoties uz _________________ un darbojas šādu Liepājas pilsētas pašvaldības iestāžu un aģentūru vajadzībām:
Nr.
p.k.	Iestādes/aģentūras nosaukums	Reģistrācijas numurs	Adrese	
1.	Liepājas pilsētas pašvaldības iestāde “Liepājas pilsētas pašvaldības administrācija”	90000063185	Rožu iela 6, Liepāja,
LV-3401	
2.	Liepājas pilsētas pašvaldības aģentūra  „Liepājas sabiedriskais transports”	90009569239	Jūrmalas iela 23,
Liepāja, LV-3401	
3.	Liepājas pilsētas pašvaldības iestāde “Liepājas kapsētu pārvalde”	90000063081	K. Zāles laukums 6, 
Liepāja, LV- 3401	
4.	Liepājas pilsētas pašvaldības iestāde “Liepājas pilsētas Pašvaldības policija”	90000037587	Jelgavas iela 48, 
Liepāja, LV- 3400	
5.	Liepājas pilsētas pašvaldības iestāde “Liepājas pilsētas bāriņtiesa”	90002394125	Jelgavas iela 48, 
Liepāja, LV- 3400	
6.	Liepājas pilsētas pašvaldības iestāde “Liepājas pilsētas Domes Sporta pārvalde”	90000291763	Brīvības iela 39, 
Liepāja, LV-3401	
7.	Liepājas pilsētas pašvaldības iestāde “Kultūras pārvalde”	90002008987	Rožu laukums 5/6-96,
Liepāja, LV-3401	
8.	Liepājas pilsētas pašvaldības iestāde “Liepājas pilsētas Domes Sociālais dienests”	90000035266	E. Veidenbauma iela 3,
Liepāja, LV- 3401	
9.	Liepājas pilsētas pašvaldības iestāde “Nekustamā īpašuma pārvalde"	90002066769	Peldu iela 5, 
Liepāja, LV-3401	
10.	Liepājas pilsētas pašvaldības iestāde “Liepājas pilsētas būvvalde”	90000437928	Rožu iela 6, 
Liepāja, LV-3401	
11.	Liepājas pilsētas pašvaldības iestāde “Komunālā pārvalde”	90010879256	Uliha iela 44, 
Liepāja, LV - 3401	
12.	Liepājas pilsētas pašvaldības iestāde “Liepājas pilsētas dzimtsarakstu nodaļa”	90001550017	Lielā ielā 1a, 
Liepāja, LV-3401	
13.	Liepājas pilsētas pašvaldības iestāde “Liepājas pilsētas Izglītības pārvalde”	90000063151	Uliha ielā 36,
Liepāja, LV-3401 	
14.	Liepājas pilsētas pašvaldības aģentūra “Nodarbinātības projekti”	90001541495	Lazaretes iela 7,
Liepāja, LV - 3402	

 (turpmāk tekstā katrs atsevišķi – Pircējs un visi kopā Pircēji), no vienas puses un
(Pretendenta nosaukums), tās (amata nosaukums, vārds, uzvārds) personā, kurš rīkojas (pārstāvības pamats) (turpmāk tekstā – Izpildītājs), līdzēji saukti arī katrs atsevišķi – Puse, kopā – Puses, pamatojoties uz iepirkuma “Par biroja papīra piegādi Liepājas pilsētas pašvaldības iestāžu un aģentūru vajadzībām” (LPP 2019/72) (turpmāk tekstā – Konkurss) rezultātiem, noslēdz vispārīgo vienošanos (turpmāk tekstā – Vienošanās) par biroja papīra piegādēm.

1.	VIENOŠANĀS PRIEKŠMETS
1.1.	Vienošanās ietvaros, pamatojoties uz atsevišķi noslēgtiem piegādes līgumiem, Izpildītājs nodrošina Vienošanās pielikumā pievienotajā tehniskajā specifikācijā/tehniskajā piedāvājumā norādītā biroja papīra (turpmāk tekstā – Preces) piegādi Pircējiem.
1.2.	Pircēji piegādes līguma ietvaros var no Izpildītāja iegādāties cita izmēra un/vai specifikācijas biroja papīru, kas nav minēts Vienošanās pielikumā pievienotajā tehniskajā specifikācijā/tehniskajā piedāvājumā, bet ir kļuvis nepieciešams Pircējiem un kura patēriņš ir neregulārs. 
1.3.	Vienošanās pielikumi un neatņemamas sastāvdaļas ir :
1.3.1.	Izpildītāja piedāvājums Konkursam, kas sastāv no finanšu piedāvājuma un tehniskā piedāvājuma;
1.3.2.	Līgumprojekts.

2.	VIENOŠANĀS TERMIŅI
2.1.	Vienošanās attiecībā uz biroja papīra  pasūtīšanu ir spēkā 12 (divpadsmit) mēnešus no Vienošanās spēkā stāšanās dienas vai līdz brīdim, kad kopējā līgumcena par biroja papīra piegādēm sasniedz EUR 41 999,00 (četrdesmit vienu tūkstoti deviņi simti deviņdesmit deviņus euro), neskaitot PVN, atkarībā no tā, kurš no nosacījumiem iestājas pirmais.
2.2.	Vienošanās stājas spēkā ar tās parakstīšanas dienu un ir spēkā līdz Pušu saistību pilnīgai izpildei. 
2.3.	Uz Vienošanās pamata noslēgtie līgumi par Preces piegādi ir spēkā no attiecīgā līguma noslēgšanas dienas līdz _____ (norāda konkrētu datumu, kas atbilst dienai, kas ir 12 (divpadsmit)  mēneši no Vienošanās noslēgšanas dienas), vai līdz brīdim, kad Pasūtītāja pārstāvis ir informējis Pircējus par Vienošanās izbeigšanu atbilstoši Vienošanās noteiktajam.

3.	LĪGUMU noslēgšanas kārtība
3.1.	Vienošanās ietvaros Pircēji un Izpildītājs slēdz piegāžu līgumus (turpmāk tekstā – Līgums), kas atbilst Vienošanās 1.punktā noteiktajam Vienošanās priekšmetam.
3.2.	Līgumus slēdz saskaņā ar līgumprojektu, kas ir Vienošanās 2.pielikums.

4.	CENA UN SAMAKSAS KĀRTĪBA
4.1.	Preču vienības cenas ir noteiktas saskaņā ar Izpildītāja cenu piedāvājumu Konkursam un tās ir norādītas Vienošanās 1.pielikumā. Šajās cenās ir iekļautas Preču piegādes izmaksas.
4.2.	Izpildītājs reizē ar Preču piegādi iesniedz katram Pircējam atsevišķu rēķinu par veikto piegāžu apjomu. Rēķinā jānorāda Pircēja nosaukums, reģistrācijas numurs, datums, kad veikta Preču piegāde, piegādātais apjoms, vienas vienības cena un kopējā summa apmaksai. 
4.3.	Rēķina apmaksu Pircējs veic 30 (trīsdesmit) dienu laikā pēc attiecīgā rēķina saņemšanas.
4.4.	Maksājumi tiek veikti ar pārskaitījumu uz Izpildītāja norādīto kontu kredītiestādē.
4.5.	Par apmaksas dienu tiek uzskatīta diena, kad Pircējs ir veicis apmaksu uz Izpildītāja norādīto kontu kredītiestādē.

5.	Preces pasūtīšanas, piegādes noteikumi UN ATSKAIŠU IESNIEGŠANAS KĀRTĪBA
5.1.	Pircēji veic Preču pasūtījumus pēc nepieciešamības, nosūtot Izpildītājam attiecīgu informāciju par Precēm un nepieciešamo apjomu uz katrā Līgumā norādīto e-pasta adresi vai zvanot uz katrā Līgumā norādīto tālruņa numuru.
5.2.	Izpildītājs veic Preču piegādi bez minimālā un maksimālā piegādes apjoma ierobežojuma ne vēlāk kā 2 (divu) darba dienu laikā no brīža, kad Pircēja pilnvarotā persona ir veikusi Preču pasūtīšanu. Izpildītājs piegādā Preces līdz Pircēja norādītajai vietai, atbilstoši ar katru Pircēju noslēgtajam Līgumam.
5.3.	Ja Izpildītājs, no tā neatkarīgu apstākļu dēļ, nevar nodrošināt Preču piegādi Vienošanās 5.2.punktā noteiktajā termiņā, tas nekavējoties informē par to Pircēju, kā arī informē par precīzu termiņu, kurā pasūtītās Preces tiks piegādātas, bet Preču piegādes termiņš nedrīkst būt garāks par 5 (piecām) darba dienām no Pasūtījuma veikšanas dienas.
5.4.	Ja Izpildītājs kavē Vienošanās 5.2. vai 5.3.punktos norādītos piegādes termiņus, Pircējam ir pienākums sagatavot aktu par piegādes termiņa kavējumu 3 (trīs) eksemplāros, no kuriem viens paliek pie Pircēja, otrs tiek nosūtīts Izpildītājam un trešais tiek iesniegts Vienošanās 11.1.punktā norādītajam Pasūtītāja pārstāvim.
5.5.	Ja kāds no Pircējiem pasūta papīru, kas nav iekļauts Vienošanās 1.pielikumā, Izpildītājam ir pienākums par to informēt Vienošanās 11.1. punktā norādīto Pasūtītāja pārstāvi, kurš vai nu akceptē pasūtītā papīra piegādi, vai neakceptē to. Minētā norma neattiecas uz specifiskiem papīra veidiem (piemēram, krāsains papīrs, kartons).
5.6.	Ja Pasūtītāja pārstāvis neakceptē pasūtītā papīra piegādi, Izpildītājam nav tiesību veikt šādu piegādi un ir pienākums par to informēt Pircēju.
5.7.	Pircējiem ir pienākums informēt Vienošanās 11.1.punktā norādīto Pasūtītāja pārstāvi par katru gadījumu, kad Izpildītājs ir izmantojis Vienošanās 5.3.punktā noteiktās tiesības.
5.8.	Par Preču piegādes faktu tiek uzskatīts brīdis, kad abas Puses paraksta pavadzīmi – rēķinu par pasūtīto Preču piegādi.
5.9.	Ja Izpildītāja piegādātās Preces ir nekvalitatīvas vai bojātas, vai tās neatbilst Pircēja veiktajam pasūtījumam, Pircējam ir pienākums sagatavot pretenziju 3 (trīs) eksemplāros ar norādi par termiņu, kādā Izpildītājam piegādātās nekvalitatīvās, bojātās vai pasūtījumam neatbilstošās Preces ir jāapmaina pret kvalitatīvām un atbilstošām Precēm. Viens pretenzijas eksemplārs paliek pie Pircēja, otrs tiek nosūtīts Izpildītājam un trešais tiek iesniegts Vienošanās 11.1.punktā norādītajam Pasūtītāja pārstāvim.
5.10.	Ja Izpildītājs kavē pretenzijā noteikto Preču piegādes termiņu, Pircējam ir pienākums sagatavot aktu par piegādes termiņa kavējumu 3 (trīs) eksemplāros, no kuriem viens paliek pie Pircēja, otrs tiek nosūtīts Izpildītājam un trešais tiek iesniegts Vienošanās 11.1.punktā norādītajam Pasūtītāja pārstāvim.
5.11.	Izpildītājs līdz katra mēneša desmitajam datumam nosūta Vienošanās 11.1.punktā norādītajam Pasūtītāja pārstāvim uz Vienošanās 11.1.punktā norādīto e-pasta adresi atskaiti par iepriekšējā mēnesī veiktajām Preču piegādēm un par Preču iegādi Izpildītāja tirdzniecības vietā par visiem Pircējiem. Atskaitē ir jānorāda visi Pircēji un katram Pircējam piegādātais Preču apjoms, to izdalot atsevišķi par katru papīra veidu, tai skaitā, Vienošanās 1.2.punktā norādīto papīru.
5.12.	Visas Preces jāpiegādā ražotāja oriģinālā iepakojumā, nodrošinot Latvijas Republikas spēkā esošajiem normatīvajiem aktiem atbilstošu preču marķējumu.

6.	PRECES IEGĀDE IZPILDĪTĀJA TIRDZNIECĪBAS VIETĀ
6.1.	Izpildītājs nodrošina iespēju iegādāties Preces Izpildītāja tirdzniecības vietā Liepājā________, izmantojot pēcapmaksu. 
6.2.	Vienošanās 6.1.punktā norādītajā tirdzniecības vietā Preces Pircēja vārdā var iegādāties tikai Pircēja pilnvarota persona, kura norādīta Līgumā.
6.3.	Izpildītājs nodrošina pavadzīmes – rēķina izsniegšanu Pircēja pilnvarotai personai uzreiz pēc Preču iegādes un saņemšanas Izpildītāja veikalā.
6.4.	Pircējs veic rēķina apmaksu 30 (trīsdesmit) kalendāro dienu laikā pēc rēķina saņemšanas.
6.5.	Maksājumi tiek veikti ar pārskaitījumu uz Izpildītāja norādīto kontu kredītiestādē.
6.6.	Par apmaksas dienu tiek uzskatīta diena, kad Pircējs ir veicis apmaksu uz Izpildītāja norādīto kontu kredītiestādē.

7.	NEPĀRVARAMA VARA
7.1.	Puses nav atbildīgas par Vienošanās neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem šīs Vienošanās izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Vienošanās slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi utml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu. 
7.2.	Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Vienošanās saistību izpildes.  
7.3.	Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Vienošanās, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.  
7.4.	Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Vienošanās izpildei utml. apstākļi, (ja vien minētās problēmas neizriet tieši no nepārvaramas varas). 

8.	PUŠU ATBILDĪBA
8.1.	Puses ir savstarpēji atbildīgas par Vienošanās saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus
8.2.	Ja Izpildītājs 1 (viena) mēneša laikā neparaksta Līgumu ar kādu no Pircējiem, Pasūtītājs ir tiesīgs vienpusēji izbeigt Vienošanos, par to informējot Izpildītāju un Pircējus.
8.3.	Ja Pircējs neveic apmaksu Vienošanās 4.3. vai 6.4.punktos noteiktajā termiņā, Izpildītājs ir tiesīgs piemērot Pircējam līgumsodu 0,5% (nulle komats piecu procentu) apmērā par katru nokavēto dienu no nokavētā maksājuma summas, bet kopsummā ne vairāk par 10% (desmit procentiem) no nokavētā maksājuma summas.
8.4.	Ja Izpildītājs neveic pasūtīto Preču piegādi Vienošanās 5.2. vai 5.3.punktā noteiktajā termiņā, Pircējs ir tiesīgs piemērot Izpildītājam līgumsodu 0,5% (nulle komats piecu procentu) apmērā par katru nokavēto dienu no neizpildītā pasūtījuma summas, bet kopsummā ne vairāk par 10% (desmit procentiem) no neizpildītā pasūtījuma summas. Turpmākie norēķini notiek pēc līgumsoda nomaksas.
8.5.	Ja Izpildītājs kavē kādu no Vienošanās norādītajiem Preču piegādes termiņiem vairāk kā 3 (trīs) reizes, Pasūtītājam ir tiesības vienpusēji izbeigt Vienošanos, par to vismaz 1 (vienu) nedēļu iepriekš informējot Izpildītāju un Pircējus. 
8.6.	Izpildītājam visā Vienošanās darbības laikā ir jānodrošina Konkursam iesniegtajā tehniskajā piedāvājumā norādītā ražotāja atbilstošā nosaukuma biroja papīra piegādes Pircējiem. Vienošanās darbības laikā Izpildītājs savā tehniskajā piedāvājumā norādīto biroja papīru drīkst aizstāt ar ekvivalentu biroja papīru tikai tādā gadījumā, ja tam ir objektīvs iemesls, nomaiņu iepriekš saskaņojot ar Pasūtītāju. Biroja papīrs uzskatāms par nomainītu, kad Izpildītājs ir saņēmis rakstisku saskaņojumu no Pasūtītāja. Šajā gadījumā Pasūtītājs informē Pircējus par biroja papīra nomaiņu. 
8.7.	Ja Izpildītājs aizstāj tehniskajā piedāvājumā norādīto biroja papīru ar citu, nesaskaņojot to ar Pasūtītāju, Pasūtītājs piemēro Izpildītājam līgumsodu EUR 100,00 (viens simts euro) apmērā par katru šādu piegādi. Izpildītājs līgumsodu samaksā 10 (desmit) darba dienu laikā pēc attiecīga rēķina saņemšanas. Turpmākie norēķini notiek pēc līgumsoda nomaksas.
8.8.	Ja izpildītājs nav informējis Pasūtītāja pārstāvi par 5.5. punktā noteikto un veicis šādas (neakceptēta papīra) piegādes, Pasūtītājs ir tiesīgs piemērot Izpildītājam līgumsodu EUR 40,00 (četrdesmit euro) apmērā par katru gadījumu.
8.9.	Ja 5.5. punktā minētais gadījums tiek konstatēts vismaz 3 (trīs) reizes, Pasūtītājam ir tiesības vienpusēji izbeigt Vienošanos, par to vismaz 1 (vienu) nedēļu iepriekš informējot Izpildītāju un Pircējus. 
8.10.	Ja Izpildītājs ir piegādājis Vienošanās noteikumiem neatbilstošu Preci (Vienošanās 5.9.punkts) un pretenzijā noteiktajā termiņā nav apmainījis piegādātās nekvalitatīvās, bojātās vai nepasūtītās Preces pret kvalitatīvām un atbilstošām Precēm, Pasūtītājam ir tiesības vienpusēji izbeigt Vienošanos, par to informējot Izpildītāju un Pircējus, kuri veic savstarpējos norēķinus. 
8.11.	Ja Izpildītājs vismaz 10 (desmit) reizes ir izmantojis Vienošanās 5.3.punktā noteiktās tiesības, Pasūtītājs ir tiesīgs vienpusēji izbeigt Vienošanos, pirms tam izvērtējot konkrētos gadījumus, par to informējot Izpildītāju un Pircējus, kuri veic savstarpējos norēķinus.
8.12.	Par aprēķināto līgumsodu viena Puse informē otru Pusi, iesniedzot attiecīgu rēķinu.
8.13.	Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
8.14.	Pasūtītājs ir tiesīgs vienpusēji izbeigt Vienošanos, ja Vienošanos nav iespējams izpildīt tādēļ, ka Vienošanās un Līgumu izpildes laikā ir piemērotas starptautiskās vai nacionālās sankcijas  vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

9.	STRĪDU IZSKATĪŠANA
9.1.	Visus strīdus un domstarpības par Vienošanās saistību izpildi Izpildītājs un Pasūtītājs/Pircējs risina savstarpējo pārrunu ceļā.
9.2.	Ja Vienošanās 9.1.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Vienošanās noteikumus un Latvijas Republikā spēkā esošos normatīvos aktus.

10.	VIENOŠANĀS UN LĪGUMA GROZĪŠANA
10.1.	Vienošanos un tās pielikumus (izņemot Vienošanās 8.6.punktā un 11.3.punktā noteiktos gadījumus) var grozīt vai papildināt vienīgi ar Pušu savstarpēju rakstisku vienošanos.
10.2.	Līguma grozījumu veikšana ir pieļaujama tikai pēc atbilstošu grozījumu veikšanas šajā Vienošanās.
10.3.	Vienošanās izbeigšana ir iespējama tikai šajā Vienošanās un normatīvajos aktos noteiktajos gadījumos, kā arī pēc Pušu savstarpējas vienošanās.
10.4.	Vienošanās izbeigšana izbeidz arī visus Līgumus, kas noslēgti uz Vienošanās pamata.

11.	Pārstāvji un kontaktinformācija
11.1.	Pasūtītāja pārstāvis ar šo Vienošanos saistītu jautājumu risināšanā ir: ______ tālr.:______, e-pasts __________.
11.2.	Izpildītāja pārstāvis ar šo Vienošanos saistītu jautājumu risināšanā ir:__________ tālr.:______, e-pasts __________.
11.3.	Puses vienojas, ka otrai Pusei ir tiesības jebkurā laikā mainīt savu Vienošanās norādīto pārstāvi. Puses 3 (trīs) dienu laikā rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

12.	NOBEIGUMA NOTEIKUMI
12.1.	Vienošanās sagatavota un parakstīta 2 (divos) eksemplāros. Abiem eksemplāriem ir vienāds juridisks spēks. Pie katras no Pusēm glabājas viens Vienošanās eksemplārs.
12.2.	Puses apņemas neizpaust trešajām personām jebkuru informāciju, kura tai kļuvusi zināma saistībā ar Vienošanās izpildi un nav vispārpieejama saskaņā ar normatīvajiem aktiem.
12.3.	Izpildītāja apakšuzņēmēju nomaiņa pēc Vienošanās noslēgšanas ir iespējama tikai ar Pasūtītāja rakstveida piekrišanu. 

13.	PUŠU REKVIZĪTI UN PARAKSTI

Vienošanās pielikums

Līgums Nr.
(Par biroja papīra piegādēm)

Liepājā,	2019.gada __.________	

__________________________ (turpmāk tekstā – Pircējs), un _________________________________ (turpmāk tekstā – Izpildītājs), turpmāk tekstā abas kopā sauktas arī Puses un katra atsevišķi – Puse, pamatojoties uz iepirkuma „Par biroja papīra piegādi Liepājas pilsētas pašvaldības iestāžu un aģentūru vajadzībām” (LPP 2019/72) rezultātiem (turpmāk tekstā – Konkurss) un 2019.gada ___.______ starp ______________ (turpmāk tekstā – Pasūtītājs) un Izpildītāju noslēgto Vispārīgo vienošanos par biroja papīra piegādēm, noslēdz šādu līgumu (turpmāk tekstā – Līgums):

1.	LĪGUMA PRIEKŠMETS
1.1.	Pircējs pasūta un Izpildītājs piegādā Līguma noteikumiem atbilstošu biroja papīru (turpmāk tekstā – Preces).
1.2.	Pircējs Līguma ietvaros var no Izpildītāja iegādāties cita izmēra un/vai specifikācijas biroja papīru, kas nav minēts Līguma pielikumā pievienotajā specifikācijā, bet ir kļuvis nepieciešams Pircējam un kura patēriņš ir neregulārs. 
1.3.	Līguma pielikums un neatņemama sastāvdaļa ir: Izpildītāja piedāvājums Konkursam, kas sastāv no finanšu piedāvājuma un tehniskā piedāvājuma.

2.	LĪGUMA TERMIŅI
2.1.	Līgums stājas spēkā ar tā parakstīšanas dienu un ir spēkā līdz brīdim, kad Puses ir izpildījušas savstarpējās saistības, kas izriet no šī Līguma nosacījumiem.
2.2.	Pircējs Preces var pasūtīt līdz _____________ (tiks ierakstīts datums, līdz kuram ir spēkā Vispārīgā vienošanās) vai līdz brīdim, kad Pasūtītājs ir informējis Pircēju par Vispārīgās vienošanās vienpusēju izbeigšanu, vai Vispārīgās vienošanās izbeigšanu abpusēji vienojoties  uz kā pamata tiek izbeigti visi uz Vispārīgās vienošanās pamata noslēgtie līgumi.

3.	CENA UN SAMAKSAS KĀRTĪBA
3.1.	Preču vienas vienības cenas ir noteiktas saskaņā ar Izpildītāja cenu piedāvājumu Konkursam un tās ir norādītas Līguma pielikumā. Šajās cenās ir iekļautas Preču piegādes izmaksas.
3.2.	Izpildītājs reizē ar Preču piegādi iesniedz Pircējam atsevišķu rēķinu par veikto piegāžu apjomu. Rēķinā jānorāda Pircēja nosaukums, reģistrācijas numurs, datums, kad veikta Preču piegāde, piegādātais apjoms, vienas vienības cena un kopējā summa apmaksai. 
3.3.	Rēķina apmaksu Pircējs veic 30 (trīsdesmit) kalendāro dienu laikā pēc attiecīga rēķina saņemšanas.
3.4.	Maksājumi tiek veikti ar pārskaitījumu uz Izpildītāja norādīto kontu kredītiestādē.
3.5.	Par apmaksas dienu tiek uzskatīta diena, kad Pircējs ir veicis apmaksu uz Izpildītāja norādīto kontu kredītiestādē.

4.	Preces pasūtīšanas un piegādes noteikumi 
4.1.	Pircējs veic Preču pasūtījumus pēc nepieciešamības, nosūtot Izpildītājam attiecīgu informāciju par Precēm un nepieciešamo apjomu uz Līgumā norādīto e-pasta adresi vai zvanot uz Līgumā norādīto vai tālruņa numuru.
4.2.	Izpildītājs veic Preču piegādi bez minimālā un maksimālā piegādes apjoma ierobežojuma ne vēlāk kā 2 (divu) darba dienu laikā no brīža, kad Pircēja pilnvarotā persona ir veikusi Preču pasūtīšanu. Izpildītājs piegādā Preces līdz Pircēja norādītajai piegādes vietai (adresei).
4.3.	Ja Izpildītājs no tā neatkarīgu apstākļu dēl nevar nodrošināt Preču piegādi Līguma 4.2.punktā noteiktajā termiņā, tas nekavējoties informē par to Pircēju, kā arī informē par precīzu termiņu, kurā pasūtītās Preces tiks piegādātas, bet Preču piegādes termiņš nedrīkst būt garāks par 5 (piecām) darba dienām no pasūtījuma veikšanas dienas.
4.4.	Ja Izpildītājs kavē Līguma 4.2. vai 4.3.punktos norādītos piegādes termiņus, Pircējam ir pienākums sagatavot aktu par piegādes termiņa kavējumu 3 (trīs) eksemplāros, no kuriem viens paliek pie Pircēja, otrs tiek nosūtīts Izpildītājam un trešais tiek iesniegts Līguma 8.3.punktā norādītajam Pasūtītāja pārstāvim.
4.5.	Pircējam ir pienākums informēt Līguma 8.3.punktā norādīto Pasūtītāja pārstāvi par katru gadījumu, kad Izpildītājs ir izmantojis Līguma 4.3.punktā noteiktās tiesības.
4.6.	Par Preču piegādes faktu tiek uzskatīts brīdis, kad abas Puses paraksta pavadzīmi – rēķinu par pasūtīto Preču piegādi.
4.7.	Ja Izpildītāja piegādātās Preces ir nekvalitatīvas vai bojātas, vai ne tās, kuras tika pasūtītas, Pircējam ir pienākums sagatavot pretenziju 3 (trīs) eksemplāros ar norādi par termiņu, kādā Izpildītājam piegādātās nekvalitatīvās, bojātās vai nepasūtītās Preces ir jāapmaina pret kvalitatīvām un atbilstošām Precēm. viens pretenzijas eksemplārs paliek pie Pircēja, otrs tiek nosūtīts Izpildītājam un trešais tiek iesniegts Līguma 8.3.punktā norādītajam Pasūtītāja pārstāvim.
4.8.	Ja Izpildītājs kavē pretenziju aktā noteikto Preču piegādes termiņu, Pircējam ir pienākums sagatavot aktu par piegādes termiņa kavējumu 3 (trīs) eksemplāros, no kuriem viens paliek pie Pircēja, otrs tiek nosūtīts Izpildītājam un trešais tiek iesniegts Līguma 8.3.punktā norādītajam Pasūtītāja pārstāvim.

5.	PRECES IEGĀDE IZPILDĪTĀJA TIRDZNIECĪBAS VIETĀ
5.1.	Izpildītājs nodrošina iespēju iegādāties Preces Izpildītāja tirdzniecības vietā Liepājā________, izmantojot pēcapmaksu. 
5.2.	Līguma 5.1.punktā norādītajā tirdzniecības vietā Preces Pircēja vārdā var iegādāties tikai Pircēja pilnvarota persona, kura norādīta Līguma 8.1.punktā.
5.3.	Izpildītājs nodrošina pavadzīmes – rēķina izsniegšanu Pircēja pilnvarotai personai uzreiz pēc Preču iegādes un saņemšanas Izpildītāja veikalā.
5.4.	Pircējs veic rēķina apmaksu 30 (trīsdesmit) kalendāro dienu laikā pēc rēķina saņemšanas.
5.5.	Maksājumi tiek veikti ar pārskaitījumu uz Izpildītāja norādīto kontu kredītiestādē.
5.6.	Par apmaksas dienu tiek uzskatīta diena, kad Pircējs ir veicis apmaksu uz Izpildītāja norādīto kontu kredītiestādē.

6.	NEPĀRVARAMA VARA
6.1.	Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem šī Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi utml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu. 
6.2.	Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.  
6.3.	Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.  
6.4.	Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei utml. apstākļi, (ja vien minētās problēmas neizriet tieši no nepārvaramas varas). 

7.	PUŠU ATBILDĪBA
7.1.	Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus
7.2.	Ja Pircējs neveic apmaksu Līguma 3.3. vai 5.4.punktos noteiktajā termiņā, Izpildītājs piemēro Pircējam līgumsodu 0,5% (nulle komats piecu procentu) apmērā par katru nokavēto dienu no nokavētā maksājuma summas, bet kopsummā ne vairāk par 10% (desmit procentiem) no nokavētā maksājuma summas.
7.3.	Ja Izpildītājs neveic pasūtīto Preču piegādi Līguma 4.2., 4.3. vai 4.7.punktā noteiktajā termiņā, Pircējs piemēro Izpildītājam līgumsodu 0,5% (nulle komats piecu procentu) apmērā par katru nokavēto dienu no neizpildītā pasūtījuma summas bet kopsummā ne vairāk par 10% (desmit procentiem) no neizpildītā pasūtījuma summas. Turpmākie norēķini notiek pēc līgumsoda nomaksas.
7.4.	Par aprēķināto līgumsodu viena Puse informē otru Pusi, iesniedzot attiecīgu rēķinu.
7.5.	Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.

8.	Pārstāvji un kontaktinformācija
8.1.	Pircēja pilnvarotais pārstāvis ar šo Līgumu saistītu jautājumu risināšanā, tai skaitā, Preču pasūtīšanu un iegādi Izpildītāja tirdzniecības vietā ir: ______ tālr.:______, e-pasts __________.
8.2.	Izpildītāja pārstāvis ar šo Līgumu saistītu jautājumu risināšanā ir:__________ tālr.:______, e-pasts __________.
8.3.	Pasūtītāja pārstāvis: _____________________, tālr.: ________, e-pasts:_________________.
8.4.	Puses vienojas, ka otrai Pusei ir tiesības jebkurā laikā mainīt savu Līgumā norādīto pārstāvi. Puses 3 (trīs) dienu laikā rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

9.	CITI NOTEIKUMI
9.1.	Visi jautājumi, kas nav atrunāti Līgumā, ir jārisina saskaņā ar Vispārīgo vienošanos.
9.2.	Līguma grozījumu veikšana ir pieļaujama tikai pēc atbilstošu grozījumu veikšanas Vispārīgajā vienošanās. Visi Līguma grozījumi ir noformējami rakstiski.
9.3.	Puses 3 (trīs) darba dienu laikā informē viena otru par pārstāvja, adreses, kredītiestādes vai citu rekvizītu izmaiņām.
9.4.	Līgums sagatavots un parakstīts 2 (divos) eksemplāros ar vienādu juridisku spēku, no kuriem viens glabājas pie Pircēja, otrs pie Izpildītāja. Pircējam ir pienākums par noslēgto līgumu informēt Līguma 8.3.punktā norādīto Pasūtītāja pārstāvi.
9.5.	Puses apņemas neizpaust trešajām personām jebkuru informāciju, kura tai kļuvusi zināma saistībā ar Līguma izpildi un nav vispārpieejama saskaņā ar normatīvajiem aktiem.

10.	PUŠU REKVIZĪTI UN PARAKSTI